במסגרת חגיגות החנוכה, אתם מוזמנים לפעילות עשירה שבה תלמדו על תהליך הפקת שמן זית ישראלי טרי וטהור, ילמדו על זניו השונים, ועל טכניקות הגידול השונות. בנוסף, תתקיים פעילות בה יכינו הילדים צנצנות זיתים אותן הם ייקחו בסוף הפעילות.
לצד הפעילויות בעקבות נס פך השמן, תיהנו מפעילות מתוקה בבית הדבש והדבורה. שם ניתן לצפות בעבודת הדבוראי ובחיי הדבורים בכוורת, ללקק דבש טהור ולהכין נרות עשויים דונג דבורים. לאחר הביקור בבית הדבש, ימשיכו המבקרים לאטרקציה האהובה: סיור בטרקטור הקיבוצי שיוביל אותם לתחנות מלהיבות ברחבי הקיבוץ בהם: הרפת החקלאית של הקיבוץ, הפרדסים, המכוורת החקלאית, בית האריזה ועוד.
לאחר מכן, יבקרו המשפחות ב"בית קיבוץ של פעם", שמספק הצצה נדירה לחיי הקיבוץ הנוסטלגי. שם יתקיים סיור מודרך והסבר על הפריטים המוצגים: חדר הילדים וספר המטפלת, פריטי חדר האוכל הקיבוצי, כלי העבודה ועוד. הביקור בבית קיבוץ של פעם המספר את סיפורו של הקיבוץ והחלוצים הראשונים מאפשר חגיגה של נוסטלגיה והתרפקות על העבר.
במהלך חנוכה יוכלו המבקרים ליהנות מכניסה גם לאתר שחזור הקרב המחודש. האתר הוגדר אתר מורשת לאומית ושופץ ושודרג באמצעות המועצה לשימור אתרים. באתר יוכלו הילדים לרוץ בין תעלות הקשר המקוריות, לטפס על טנקים שבמקום ולטייל בין הנופים המרהיבים המקיפים את הקיבוץ.
המחיר כולל את פעילות חוויה קיבוצית מתוקה (בית הדבורה והדבש + בית קיבוץ של פעם) ואתר שחזור הקרב (מחיר לביקור באתר השחזור בלבד: 25 ₪).